
ESTABLECI 1976 

JUN11997 












INVENCIBLE 

Tira bista pa 
e 

Leon di Oro 

JOYERIA 

OLGA 

VAZQUEZ 

Oranjestad 26 Tel. 822023 



ELSA ’S 

FLOWER SHOP 
Sta. Cruz 52C, 
Tel: (297) 858128 
Fax: (297) 851228 
Aruba 


f£Lsa <@>££rman 

Flowers and Party 
decorations for all 
occasions 




VICTORIA 
BOTTLING 
CO. LTD. 


Bernhardstraat 

126 

SAN NICOLAS 


TEL: 845430 











rcwisini's 


Sta. Cruz - Tel.: 858459 

SUPER - ICE - LIQUOR - FAST FOOD - MIXED DRIIMKS - PATIO 
BILLIARD - COLD DRINKS - BEER - TAKE AWAY - SOFT 


Redaccion 
Theolindo Lopez 

Carta por ser dirigi pa 
BOULEVARD 
Sta. Cruz 162 
Tel.: 856104 

T\ir Articulo ta reserva y 
bou di ningun medio por ser 
copia of usa bou di ningun 
instancia sin permiso di su 
redactor. Cada autor ta 
responsabel pa su articulo. 

Imprenta: 

INTERPRINT 















































E B.H. TA RIBA CAMINDA 
PA CUMPLI SU CIEN AÑA 
DI EXISTENCIA 


E belleza di un ser femenino ta consisti di un gran parti di su pechonan. 
Sinembargo pa siglonan largo pechonan di tamaño mas grandi tabata 
ser mas admira cu esnan chiquito. Especialmente den mundo comercial 
e pechonan di un hende muher tin hopi di expresa. 




E actrice Jane Russell, kende an- 
tes tabata un asistente di un 
dientista, pa medio di su 
pechonan sexy a logra e 
honor di por a triunfa como 
un estrella di fama 
mundial. 

Tabata Moach Dietrich, 
e persona di confianza di 
e cinema gigantesco di 
Howard Hugho, kende 
a bin descubri e actrice 
aki, na momento cu e 
mester a acudi na e 
dientista, ora cu e la 
ripara pa promer vez, e 
belleza unico di Jane 
Russell. Tan pronto cu e 
la bandona e consultario 
di e dientista, e la bai 
inmediatamente na su 
hefe bisando e palabranan 
cu a bira un leyenda: "Mi a 
caba di mira un par di pecho 


bunita cu nunca antes mi no a yega 
di mira." 

Hughes tabata sa exactamente, kico 
di un ser femenino tabata e 
actractivo cu un pelicula mester di 
un actrice, pa e por logra alcanza e 
exito riba pantalla blanco. 

E pechonan di Jane Russell 
enverdad tabata loque por haci un 
sensacion pa conquista e 
amantenan di pelicula. 

Mas despues tabata Jane Tumer cu 
a presenta den un actuacion cu un 
brassiere di un seda mas suave y 
diseña di un otro manera. E la ser 
considera pa su pechonan bunita, 
como un belleza cu tabata 
pertenece den e planeta di e 
streanan. Despues Betty Grable 
tabata e actrice cu a causa un gran 
sensacion. Pero un di e figuranan 
cu realmente a logra haya e mundo 
di pelicula na su pia tabata e actrice, 
Rita Hayworth, cu a logra di haya 

Brigitte Bardot 

mester lubida nombernan di Marlyn 
Monroe, Jayné Mansfield y Marie 
Van Dooren. 

Europa no kier a keda atras riba e 
tereno ey y a sigui e ehemplo di e 
productornan di pelicula Mericano. 
Italia tambe a realiza cu 
comercialmente tin algo cu e 
brassierenan ey, pa atrae un publico 
grandi. 

Silviana Mangano, Gina 
Lollobrigida te na Sophia Loren y 
Claudia Gardinale a logra exitonan 
grandi y a trece hopi placa pa e 
productornan di peliculanan 
Italiano. Na Francia tambe e 
brassiernan a logra nan meta cu 
entre otro, Martine Carol y Brigitte 
Bardod. Pero, si nos mester bai 
mas den siglonan atras, anto por 
ser recorda di e tipo di brassierenan 
cu tabata casi tuma e lomba 
completo, na unda hasta a ser usa 
scharnier y schroefnan pa tene e 
pechonan manera nan mester ta. 
Te ainda por ser mira den e 
peliculanan di antes con e 


brassierenan tabata ser mara cu 
veternan. Varios di e obhetonan 
aki cu a yega di ser usa, a haci cu 
casi e actrice nan casi no tabata por 
a hala rosea pa cual hasta tabata tin 
di nan cu a bai for di nan 
conocemento. 

Pero kende enverdad tabata e in- 
ventor di e brassiere, manera awe 
nos conoce? E honor ey a toca e 
Alemania, Wilhelm Meyer-Ilsher, 
kende durante 1904, e fabricante 
di corset a descubri e invento di su 
bida. 


En principio hopi no a kere, cu su 
invento lo logra forma un exito pa 
e periodo ey. 

Sinembargo despues di un periodo 
corto, e inventor ey a dicidi di 
pone un patent riba su invento. 

E moda of e estilo di e brassiere ey, 
no a logra cambia mucho, y si 
esaki sinembargo toch a tuma lugar, 
e tabata ser adapta na e invento di 
e brassiere di e gran inventor. 

E brassiere te awendia a bira algo 
di hopi valor pa e damanan cu 
hasta ta yuda pa saca afor un parti 
di nan belleza. 

Como cu brassiere no ta un nomber 
cu ta resona bunita, mundialmente 
e ta ser yama B.H. 

Pero te awendia esaki no ta e caso 
cu e nomber ta ser considera algo 
actractivo y sexy. 

DñN TñKENO ARTISTICO BONO MñSTñR 
T/RA NITNCA ARA RJBA CANDñLA 

Pa ser un cantante no ta algo facil manera hopi hende talvez ta pensando. Hopi vez bo ta haya 
bo mes luchando cu tur bo esfuerzo pa bo mensahenan por penetra cu tur amor den un corazon. 
Esaki ta algo cu e cantante femenino joven Sulaika Croes por conta nos di su experencianan. Cu 
animo no tin ningun strobacion den bo caminda como cantante. 


"Mi mes ta kere cu mi ta un mucha muher 
simpatica," Sulaika Croes cu'n voz contento a 
bisa. "Mi por bisa esaki di corazon, como cu mi 
ta hopi complaciente mes. Y si esey ta pertenece 
na mi, anto mi por bisa cu siguranza, cu mi ta 
bibando den e mundo di felicidad. Naturalmente 
cu den e mundo di felicidad, tambe ta pertenece 
lagrima. Y esey no por ta otro 
tampoco, 
pasobra si 
mi a canta 
un cancion 
cu un men- 
sahe pa e 
publico cu ta 
presente na 
mi actuacion, 
y nan no a 
capta mi men- 
sahe perfecto, 
mi no tin e 
verguenza pa 
bisa, cu den 
scondi sigur mi 
por drama un 
lagrima pa esey. 

Pero esaki ta algo 
cu tur cantante mes 
por encontra su mes 
aden, di un artista 
desconoci te na un 
artista di fama 
mundial. Mi mes no 
ta un persona cu a nace 
cu un caracter cu ta leu 
for di suave, Sulaika a 
bisa." Pero si di tal 
manera, cu mi no ta 
gusta causa tristeza na 
otro hende." Y si bo ta 
pertenece di un caracter 
mas o menos asina, anto 
tanto awor y den futuro lo luci bunita pa bo," 
Sulaika Croes cu'n voz resonando bunita a bisa. 
Den e bida artistico no ta semper ta reina e esfera 



bida 


necesano. 

Sulaika Croes: "Esey ta berdad, semper bo ta 
encontra cantantenan cu ta considera otro 
cantantenan como nan concurencia. Pero esey no 
ta bon," Sulaika Croes cu su wowonan bruin 
luciendo bunita a bisa cu’n voz serio, 

"pasobra bo tin cu pensa 
bon, cu cada cantante 
tin nan propio estilo, 
voz y nan manera di 
trece nan mensahe pa 
e publico. Pasobra con 
cu bo kier opina di 
esey, un canto y su 
mensahe mester ser 
treci dilanti y e no 
mester keda scondi 
tras di cortina pa e 
publico." Sulaika a 
mantene un 
silencio cortico y 
despues a bisa e 
s i g u i e n t e : 
"Tende, mi mes 
ta di opinion, cu 
riba tereno di 
artista, bo no 
mester tira 
nunca awa 
riba candela, 
pa mira ta 
kende su 
cancion lo 
triunfa. Bo 
mes por 
compronde, 
cu algo 
asina ta 
peora so 
bo por peora un 
otro cantante cu tambe ta lucha pa su 
exito. Bo por compronde, kico mi kier meen cu e 
palabra aki? Pasobra nos artistanan mester keda 
apoya otro, pa mayan nos tur hunto por dal 
pasonan gigantesco dilanti." 

como un cantante di fama no ta algo facil, pasobra 
ta mescos cu ta un muraya duro bo tin bo dilanti. Y 
pa bo logra loque bo ta desea, bo tin cu hiba un 
lucha fuerte pa benta esey abou. Pero di tur 
manera si mi no logra como cantante, anto ainda 
mi no a ser derota. Pakico no? Awel pasobra mi 
por sigui usa mi talento, pa canta pa esnan cu ta 
kedando den un cas pa esnan invalido, pa e 
muchanan den un tehuis, pa esnan den hospi- 
tal, y asina mi por sigui menciona un cantidad 
di instancia mas. No lubida," Sulaika poniendo 
un accento riba su voz a bisa," un cantante di 
fama no tin tur e nificacion den e mundo aki, 
pa bo bida por ser alumbra. Pasobra e triunfo 
mas grandi mi tin caba, kendenan ta mi 
mayornan, cu semper ta percura pa mi por 
goza di un felicidad sin final." 


"Bo sa kico hopi vez ta laga mi asombra y 
ademas contento? Esey ta, cu despues di un 
show, bo mester ser aserca pa un hende, anto 
e duna bo su palabranan di complimento. 

Esey ta algo cu ta yena mi corazon cu cariño 
y honor. Tur eseynan ta duna bo e esperanza 
necesario, pa e proximo vez bo presentacion lo 
mihora mas y mas. Na un momento asina, bo 
por sinti bo mes den un ambiente hopi agradable 
mes. Bo sa cu enverdad bo a ser acepta como un 
artista. Algo asina mi ta aprecia hopi mes, como 
cu bo ta siña di otro con pa traha bo repertuario pa 
e proximo vez. Bo tin cu compronde mi bon," 
Sulaika Croes a bisa sonriente, "pasobra mescos 
cu'n flor mester di awa, un cantante tambe mester di 
apoyo pa e grandeza su mes. Mi sa, cu pa triunfa 


DtN DN E-SCtNIDÁLO AÁAAFNO 



un muchamuher Spaño cu ta trahando como 
su 40 aña y ta bibando den un flat cu ta bon y bunita 
Aunque cu e ta undama cu ta hopi gusta y stima na su trabou cu*n 
bon salario, sinembargo tin algo cu ta preocupando su corazon pa cual e 
ta sinti su mes den un escandalo amargo. Veronica kier reparti su 
experencia cu tur esnan cu e tuma den consideracion kico e bida 
istenial tin di nificacion. 

. ..' •! .... \Ç. : .ÇÁ '• : I ' . 

Tur esakinan a presenta inespera 
den mi bida. Mi no por yuda cu mi 
a encontra mi mes den algo asina 
baho y di gravedad. Prome cu mi a 
realiza, ya mi a bira enamora tras 
di e persona ey. E malasuerte a 
compaña mi, como cu despues e la 
resulta di ta un homber casa. Esey 
ta tin e resultado cu mi a bira un 
amante. Enamora riba un homber 
casa y ademas tata di tres yiu. Nos 
combersacionnan semper a resulta 
unico y fantastico. E tabata pone 
mi hari hopi mes, y ami na mi tumo 
tambe ta percura pa e tin e alegria 
necasario. Nos tabata tin hopi 
placer mes cu otro. Despues semper 
mi a keda cu e culpabilidad cu mi 
a hunta cu'n peligro inperdonable. 


Na momentonan cu mi tabata den 
su compania, mi tabata sinti mi 
mes tur feliz cu por cubri un hende 
muher. 

E promer momento cu nos a bai 
cama hunto pa promer vez, a resulta 
sumamente favorable pa nos tur 
dos. Mi a keda e anochi ey burachi 
di alegria. Naturalmente cu e no 
tabata e promer persona den mi 
bida. Pero puntra bo mes, ta cuanto 
muher no a yega di pasa den e 
mesun experencia cu mi persona? 

Cada vez cu e mester viaha di 
Barcelona pa Madrid pa asunto di 
negoshi e tabata keda drumi serca 
mi. Durante su ausencianan, mi 
tabata ricibi cartanan pasional di 


su persona. E cartanan ey mi tabata 
repasanan cada vez cu tempo tabata 
permiti. Mi tabata drumi cu e 
cartanan ey banda di mi, p'asina 
mi por a haya e sentimento, cu 
tabata su persona mes tabata serca 
mi cubri cu su calor. Tin 
momentonan, cu hasta pa medio 
di su cartanan tabata igual cu e 
tabata caricia mi. Pero si nunca nos 
no por tabata hunto den mi cas, pa 
no forma problema si encaso algun 
di mi famianan tin di pensamento 
pa bin bishita mi. Tur cos mester 
tuma lugar secretamente. Mas peor 
ainda, como cu den e caya cu mi ta 
bibando, mi ta hopi conoci mes. 
Ademas su persona tambe tin e 
miedo, pa ningun hende mira nos 

den compania di otro, pa su señora 
no ser poni na altura di loque tabata 
tumando lugar. Mi mes semper tin 
e deseo grandi, pa mi por a presenta 
mi amante na mi amistadnan, y 
tambe cu mi por demostra mundo 
completo cuanto amor mi tin pa e 


persona ey. Bo por imagina bo 
algo asina? 

Tin vez cu mi corazon tin e tristeza 
di paden, ora cu e mester yama su 
señora na telefon, y mi tende con 
calma y suave su voz tabata resona. 
Pa su señora e tabata tin un otro 
sorto di voz. Naturalmente cu e 
tabata percura pa e cuminda, ora 
cu mi tabata tin e deseo pa come 
algo extra, y tambe e tabata cumpra 
regalo pa mi. Pero no cu eseynan 
tabata algo necesario pa mi, como 
cu mi mes tabata tin un bon trabou 
cu'n bon salario. Nunca mi no a 
yega di hiba un combersacion pa e 
tuma su divorcio, como cu mi no 
tabata kier a kibra su matrimonio. 
Hasta mi tabata pensa, pa por tabata 
algo grandi pa mi por tabata tin un 
yiu di su persona, pero nunca mi 
no a yega di trece e pensamento ey 
dilanti. Tin vez, cu mi no tabata 
considera su persona como mi 
amante, pero mas tanto cu mi amor 
berdadero. 

Tin vez cu mi sa tin compromisonan 
cu otro personanan, pero 
sinembargo nan no tabata tin 
ningun sorto di nificacion pa mi. 
Hasta mi a yega di acepta 
peticionnan pa casa. 

Semper nos dos a yega di palabra 


cu otro, si un dia nos relacion mester 
yega na su terminacion, cu nos lo 
celebra e ultimo anochi cu cham- 
pagne pa recorda e momentonan 
bunita cu nos tabata tin. Pero tur e 
palabracionnan ey a bai di un otro 
forma cu mi por a biba pensa. 

Su señora a logra encontra un carta 
di mi persona den un di e saconan 
di su bachi. Aunque cu no tabata 
tin mucho palabranan di romance 
scirbi, sinembargo su señora por a 
saca for di e carta, cu su casa tin un 
relacion cu mi persona. E la confesa 
tur cos y tambe e la declara cu 
enverdad mi ta su amante. Tres dia 
despues, mi a ricibi su carta, den 
cual tabata scirbi cu e ta pone un fin 
pa semper na nos relacion. 

E carta ey ta casi tur machica, pa di 
tanto cu mi a lesa su ultimo 
palabranan scirbi. Den e carta ey, e 
la scirbi mi, cu e tin hopi duele mes 
pa por a pone mi perde tanto tempo 
asina cu su persona, y pa mi por 
pordona su persona, pa e hecho 
baho cu e la haci cu mi. E cu su 
señora lo cuminza nan relacion di 
nobo, como cu ta su señora ta su 
berdadero amor pa eternidad. 

Na e momento ey mi a realiza con 
estupidez mi tabata ta, pa por a 
perde tur mi temponan valioso, 

cu'n homber cu mi no tabata tin e 
derecho riba su persona. Mientras 
cu mi tabata su amante, mi a perde 
tur mi amistadnan, como cu mi a 
aleha for di nan. Tur mi amigonan 
y amiganan durante tur e temponan 
ey, cu mi a comete asina un 
bobedad, cu hamas mi por yega na 
mihora. E temponan perdi pa mi 
mes ta un estupidez causa, cu mi a 
keda mara na un tristeza cu ta 
pertenece na cada dia. Ta tur esaki 
ta e motibo cu mi kier saca tur cos 
cu mi tin na corazon, pa otronan cu 
tin un amor prohibi, pa corda 
semper cu e amante ey ta pertenece 
na un otro caba. Na su señora y 
tambe na su yiunan, pa bo pensa 
bon for di profundo di bo corazon. 
No ser ciego pa amusa bo mes cu 
un persona, p'asina kibra felicidad 
di otro. No ser culpable y pone 
otronan den scuridad. Percura pa 
bo ta un persona di caracter, pa 
semper bo tin e control necesario 
pa no perhudica bida di otro. Mi a 
scirbi e señora di mi ex-amante, y 
a roga na su persona, pa pordona 
mi pa e error fatal y escandalo cu 
mi a comete. Un vez mas atrobe mi 
kier bisa esaki, e tempo valioso cu 
bo ta perde, mientras tanto cu e 
persona ey ta pertenece na otro, 
hamas ningun hende por devolve 
esaki na bo atrobe. 


"REVISTA 

80ULEVARD" 

E revista 
cu bo mester 
por lesa aunque 
ta un solo vez 
den bo bida 


SUZUKI OUTBOARD MOTOR 

SPECIAL DISCOUNT ARIBA 
BOTO Y MOTOR 



Outboard 

15-25 

40Hp 

NOBO-NOBO 

9 pia largo x 
4 pia hancho 
Boto 

completamente 
di Fiberglass 
Un Stock grandi 
a caba di yega. 
Bishita nos 
Showroom y 
convence 
bo mes!!! 



Distribuidor exclusivo: 

BOEKHOUDT TRADING IM.V. 

Fergusonstraat Tel: 828916 



BO RADIO TROPICAL 97.9 FM 


PA MAS MUSICA 


7 
























RriBa dia di Tata, un akgria totaCta reinando den micorazon,pa 
tin e ftonor dipor manda un pa(aSra difeficitacion na tur nos tata 
riSa mn dia. 



Un Tata,for di nos mcemento a drama sodoman costoso pa por 
a mantene nosyguia nos riSa e Son caminda. Ta e motiSo aki, San 
uni Sunto, pa su corazonpor SrilSa difeSicidad 


‘PaSien 


Sr. 9\[elson OduSer 



EMISORA 

TOP FM 95 

MAS CAYENTE CU E SOLO 



Lo sigui brilla 
den cada Hogar 
cu su rayonan cayente 

cu e mihor programacionnan riba delaster un Tereno 

Tel: 855555 




S 


c /fexdt 


tun, tata cwt&a ttcut dia, 
fcsiecCooo- 


8 
























f 


* 



estilodiarteunico. 
Tambe pintura- 
nan especial lo ser 
exponi como des- 
pedida, prome cu 
nan viaha pa 
Europa pasiguicu 
nan trabouw ar- 
tistico. 

Henter e pueblo 
Arubianotaworde 
cordialmente 
invita pa bishita e 
exposicion di arte 
grandiosoaki. 


Por admira un 
exposicionunicodi 
e matrimonio ar- 
tistico Gustavo 
Nouel y Gloria 
leconte, cu lo ser 
presenta na Royal 
Plaza Malldillte 
25 di juni 1997, 
den suite 225 
(banda di A.T.V.) 
Conhuntamente e 
dos artistanan a 
pinta algun bot- 
ternan den nan 

E TE$OBO 

(LEYENDA) 

E luna tabata mandando su claridad den un forma straña cu nunca antes e no a yega 
di aparece asina. Un claridad espantoso, cu hopi di e hendenan di e tempo di atras no 
tabata costumbra cu esey. Esnan bibando den e temponan ey, por tabata sa kico esey 
tabata tin di nificacion. Tabata igual cu e luna cu su claridad e anochi ey tabata bai contra 
e deseo di e naturaleza. Pero ta di con e cielo tabata tin un color shinishi, leu for di su 
claridad normal? 

Buchi Paul tabata tin e pensamento cu e la yega di tende di e color ey un vez caba. E color 
shinishi di e cielo durante e anochi ey, aunque cu e no tabata algo desconoci pa su persona, 
sinembargo un miedo na e momento ey a podera di Buchi Paul. 



Compila pa: Theolindo Lopez 


Buchi Paul a dicidi di no preocupa 
su mes mucho cu e asunto ey. E 
tabata conoci den e lugar cu e 
tabata bibando como un homber 
yena cu curashi y animo. Buchi 
Paul a tuma e decision pa habri su 
cama riba vloer y trata na busca 
soño. Su señora ya for di tempran 
caba a bai drumi, como cu e anochi 
prome, su baby di nuebe luna no a 
dune e oportunidad pa esey, pa 
motibo di su yoramentonan. No 
mucho despues Buchi Paul drumi 


abou riba su cama, por a sinti con 
un biento bastante duro tabata 
resona den un forma di fluitmento 
pa medio di e scheur di e portanan 
y bentananan. Buchi Paul por a 
tende con e takinan di e palonan di 
watapana tabata luchando cu nan 
kraakmento for di e biento 
espantoso. E por a scucha cu e 
grito cu su burico tabata resonando 
tabata zona hol y dof. Buchi Paul 
por a realiza den su mes, cu loque 
tabata tumando lugar na e momento 

ey, no por tabata algo di e mundo 
aki. 

Prome cu Buchi Paul por a pensa 
un poco mas leu, e la drenta den un 
soño profundo. 

E tabata den su soño, ora cu 
diripiente e la ser spanta pa un man 
frieu cu a mishi cu su curpa. Pero 
despues e la dicidi pa no preocupa 
su mes, corao talvez e tabata 
soñando un mal soño, y e la lora 
bira pa e otro banda. Pero despues 
si, e la habri su wowonan mas 
hancho cu por tabata posible, ora 
cu pa di dos vez atrobe e por a sinti 
con e man frieu a bolbe pasa riba 
su frenta bisando: "Ban mira abo 
cu ta di Quifarco, ban cu mi na e 
skerpi di Kenepa y mas liher cu ta 
posible!" 

Buchi Paul tabata sa kico esey 
tabata tin di nificacion. Na 
momento cu bo ser lanta for di bo 
soño pa un alma cu tabata dwal 
riba mundo, pasobra e no a haya e 
sosiego etemo cu e mester, como 
cu e la haya e encargo pa cuida un 
tesoro di valor, y pa e alma ey por 
sosega na paz, e meser percura pa 
un heredero. Buchi Paul tabata tin 
un solo pensamento na e momento 
ey, cu mester tin un tesoro na 
Kenepa tabata sperando riba su 
persona. E la lanta su señora y 
cuidadosamente e la pone na altura 
di loque cu e la haya su mes 
confronta aden. Buchi Paul a pasa 
man cu e barete y un pick pa trata 
na bai unda e tesoro por tabata 
scondi. E la duna su señora e 
splicacion cu nan mester cana 
directo nan dilanti, y pa no bira 


cara patras ningun momento, como 
cu si encaso esey mester sosede, 
mesora nan garganta ta ser bula 
afor. Pa e motibo ey cu tur bo 
calma, e luz chiquito mester ser 
sigui, sin mira atras pa bo cumpli 
cu e ley pa haya e tesoro. 

E señora a lora su yiu di nuebe luna 
den un deklo, y a keda spera riba 
su casa pa nan bai na Kenepa. 
Prome cu Buchi Paul a dicidi pa 
sali for di su cas, e la dal ainda dos 
bitter grandi pa haya e animo 
necesario. 

Na momento cu Buchi Paul, su 
señora y nan yiu di nuebe luna di 
edad a yega den e skerpinan di 
Kenepa, tabata igual cu e caranan 


di Buchi Paul y su señora a cai 
aden di spanto. Un cantidad di 
movecionnan straña y espantoso 
tabata tumando lugar den e 
skerpinan. Tabata tin animalnan 
consistiendo di tur sorto di figura 
horible. Buchi Paul pa animo y 
curashi cu tabata ocupa su per- 
sona, por poco a bira di cabez, na 
momento cu den su caminda, e la 
encontra un cabrito cu su nek corta 
afor tira den un plas grandi di 
sanger. Sinembargo cu e garganta 
di e cabrito tabata bula afor, a 
resona un grito masha mahos cu a 
sali for di e garganta di e cabrito. 
Despues di esey tambe, e cabrito a 
termina den nada, y a keda 
solamente un modelo espantoso 

atras. 

Buchi Paul kier a dal un paso mas 
dilanti, pero pa medio di e luz 
straña cu tabata mandando su 
claridad, e por a mira con un 
macaco tabata bulando den tur 
sorto di forma ferozo, cual a haci 
cu Buchi Paul por poco a bira 
mitar paraliza di ansha. 

Despues tambe diripiente a dal un 
sorto di lamper for di e wowonan 
di e macaco, y e animal ferozo a 
ser cohi pa un kxamp completo. E 
macaco ainda a trata na lanta, pero 
na momento cu e mucha muher di 
nuebe luna a cuminza yora cu su 
delaster un energia cu e por a 
produci, e macaco a bisa cu'n voz 
ronco cu a resona e siguiente: "Si 
no tabata pa e mucha muher 
chiquito ey cu a yora, boso tur lo a 
haya boso garganta kibra." 

Pero despues di tur e desordonan 
ey nan mahos, Buchi Paul por a 
compronde cu e por cumpli cu su 
deber. Bou di e poco claridad straña 
cu tabata mandando su claridad 
pober, e la pasa man cu su pick y 
a cuminza coba. Bastante despues, 
Buchi Paul por a hari aunque ainda 
domina pa nervio y a bisa su señora 
e siguiente: "Tur cos ta calma 
atrobe y mi a logra haya e 
tesoronan. Nan ta dos placa di 
oro.” 

Na momento cu nan a yega nan 
cas, nan por a mira e placanan bon 
na nan gusto y cu tur tranquilidad. 
Na cada banda di e dos placanan 
di oro tabata tin un sorto di dibujo 
di un flor na su mata, mientras cu 
na e otro bandanan di cada di e 
placanan di oro tabata tin un dibuho 
di un cara di porco. 

E tesoro fantasma tabata un di e 
storianan hopi conta mes pa nos 
bieunan. E leyenda aki te ainda 
sa ser hopi conta mes. E lo keda 
un leyenda puro di nos bieunan di 
antes. Un leyenda cu hasta por 
pone miedo podera di nos. 

Escriban a: 

LUZ DE LA VERDAD 
APARTADO 66286 
LA PLAYA, 

MEDELLIN COLOMBIA 


Te encuentras desorientada? 
confundida, y deseas ayuda? 
escribanos, cuente su problema. 

A vuelta de correo, recibira 
un buen consejo, y adjunto a el 
le obsequiamos un articulo del 
DIVIIMO NIÑO con su oracion. 
Caballero, usted tambien, haga lo 
mismo, colóque, iniciales y su 
direccion, y séan muy sinceros. 
Es un favor, que hacemos gratis. 
somos devotos, de este Niño que 
hace maravillósos milagros. 

El amigo que nunca falla. 
Muestrame a la gente, y te 
mostrare ante mi padre. 

Na momento cu nos bon Dios a 
descubri e baimento di soño. E 
mester tabata den un bon humor. 
Pasobra ta kende no ta gusta drumi, 
y tur anochi ta desea pa nan por 
drenta e mundo di soño atrobe. 
Hasta mayoria parti di e hendenan 
ta bira hasta un poco tristo ora cu e 
soño bolbe bandonanan. E soño of 
e drumimento ta asina bon, cu tur 
hende mes e ta haci contento of 
feliz di un of otro manera, sea cu ta 
e ambtenaaman di belasting, of ta 
e politiconan. Hasta e persona cu 
semper sa camna cu un cara di 
bom, den su soño por tin e cara di 
mas cariñoso cu por existi. Soño ta 
algo delicado, bo mester por acepta 
esaki cu tur cuidou. Y si bo no 
cumpli cu esaki, bo por haya bo 
mes ta lora den bo cama sperando 
oranan ariba e soño cu no tin fin di 
bin. Ademas speramento riba e 
soño den scur ta mucho mas peor, 
cu keda warda riba un amor den 
scuridad. Naturalmente bo por 
obliga e soño di bini si, pa medio di 
pildonan di drumi, pero esaki no ta 
algo cu e soño ta acepta cu amor. 
Un soño reforsa nunca no ta duna 
bo e satisfecho necesario, cu bo 
por haya ora cu e por bin di su mes. 
E soño ta algo cu kier duna nos e 
ayudo pa nos por ta contento y 
cariñoso durante dia, pero pa e 
cumpli cu esaki e ta exigi solamente 


di nos pa e ser bon ricibi. Pildo di 
drumi e ta considera como su 
enemigo. 

Un baby pa dia mester di su 23 ora 
di soño, y un hende mester di dies 
ora di soño pa dia te cu su binticinco 
aña, mas despues solamente ocho 
ora, y hopi mas despues e por keda 
satisfecho tambe cu menos soño 
pa dia. Y si bo no kier tene bo mes 
na e reglamentonan aki, y cu bo ta 
haya bon, pa cu bo diesocho aña 
bo por drumi mes tanto cu un di 
trinta aña, anto e soño riba un dia 
por laga bo tranquilmente pa bo 
cuenta. Pero tin diferente mas 
manera, cu bo por core cu e soño 
for di bo. Por ehemplo den anochi 
ora cu bo ta ariba bo cama, y keda 
pensa riba tur e problemanan cu 
bo a encontra bo mes durante e dia 
ey. Esaki no solamente ta malo pa 
e soño, pero tambe e por haci daño 
na bo salud. Nunca den anochi no 
bai sinta pensa riba algo fastioso. 
Esakinan durante scuridad ta parce 
mas peor ainda cu en realidad nan 
ta, pasobra lo bo ta cansa di e dia 
cu bo a termina, y bo nervionan lo 
ta hopi molestia; y pa e mes un 
cosnan cu bo a pasa aden di menos 
alegria, y cu bo ta bai drumi cu un 
pensamento rabia, bo mester por 
lanta pa su mayan mainta cu un 
sonrisa riba bo cara. Trata pa ora 


bo subi bo cama na pensa cu algo 
divirtido. Esaki sigur lo por yuda 
bo drenta e mundo di soño cu'n 
bon humor. Nunca no bai drumi 
despues di comemento. Bo ta 
drumi mas facil si bo barica no ta di 
e yen ey. Bo camber semper mester 
ta fresco. Esaki ta algo hopi 
saludable. Lastima cu awendia 
mayoria parti di nos hendenan ta 
drumi den un aire artificial. 

Esaki cada hende na nan manera 
mester trata na descubri esey cual 
ta e mihor manera pa nan mes. 
Uno ta gusta drumi riba su barica, 
un otro por drumi bon, solamente 
si e drumi riba su banda drechi. 
Mientras cu otro ta drumi tur bola, 
y otro ta drumi cu nan man bou di 
nan cabez. Cualquier medio cu 
por yuda pa un bon soño ta bon. 
Drumimento prome cu mei-anochi 
ta e soño di mas profundo, kier 
meen anto e soño di mas salud, 
tanto pa bo curpa y bo nervionan. 
Pa e motibo aki ta bon pa drumi 
semper na ora. Tambe den bo soño 
bo por encontra bo den e mundo di 
soñamento, esaki ta algo 
perteneciendo na e soño. 
Naturalmente un bon soño semper 
ta algo cu tin su placentero cu ne. 
Pero tambe un soño malo tin su 
parti bon, pasobra bo mester ta 
contento di por despierta realizando 

cu ainda bo tin bida, pa sigui 
disfruta di nos dushi mundo. Loque 
si cu no ta na su lugar, ta haci 
abuso di drumimento. Pero di tur 
manera ta bai un paJabra di respet 
pa esnan cu tur mainta tempran ta 
lanta cu un sonrisa na nan cara bou 
di fluitmento di un bunita melodia, 
y tambe pa esnan cu ya pa 6'or, ora 
cu dia habri ta cuminsa cu nan 
exercicio di tur dia. 

Un bon manera pa bo lanta tempran 
pa cumpli cu bo deber ta pone bo 
wekker dies minuut delanta. E dies 
minuutnan ey bo por haci uso di 
dje pa asina costumbra cu e idea 
atrobe cu e anochi atrobe ta 
pertenece na pasado. Pero aunque 
cu bo no ta un di personanan cu ta 
gusta drumi largo, sin embargo bo 
no mester core bula lanta for di 
cama. Rek bo mes tranquilmente 
te con hopi cu bo por, y cuminsa e 
dia cu e convencimento cu e dia 
nobo para bo dilanti sigur lo bai ser 
un bon dia pa bo. Lo bo ser sigur 
un persona feliz ora cu e canto di e 
pajaronan lo brinda bo nan melodia 
precioso y e solo di tur dia cu su 
rayonan di oro yama bo un bon 
dia. 

E TESTAMENTO Dl BIDA PA YORA 

Lucy Fray di 34 aña tabata hibando un bida feiiz cu su esposo, aunque cu flnancielmente nunca nan no tabata 
di e bon ey. Te cu riba un dia, Lucy a realiza cu algo no tabata perfecto cu su salud. Pa e motibo ey, Lucy a dicidi 
di bai bishita su docter pa un saminacion. Su docter a mande pa un specialista. Lucy pa un momento a keda cu 
su palabranan den boca, na momento cu e specialista a dune e resultado. Lucy tabata tin cancer. Lucy na e 
momento ey a sinti su mes den e mundo di perdicion. 

"Pero docter... Docter, mi kier sa e palabranan sincero di bo persona, como cu mi kier sa ta con leu mi ta para 
cu mi bida. No ta por nada mi ta expresa e palabranan aki, docter Pedersen. Mi kier sa mas o menos, cuanto 
dia mi por tin talvez pa biba ainda, p'asina mi por regla algun necesidad ainda, prome cu mi bandona e mundo 
aki. 

Lucy kende tabata di Ottumwa y hunto cu su esposo tin diez yiu entre e edad di cinco luna y 13 aña. 

Docter a pone na altura cu e lo muri dentro di un aña. Lucy su preocupacion mas grandi tabata ta, ta con su 
casa lo tin cu bai percura pa su yiunan, come cu e mes ta sufriendo di arthritis. 



"Mi no kier pa mayan cu mi no ta 
na bida mas, pa mi yiunan mester 
bai keda den un weeshuis of 
cualquier otro lugar, dia cu mi no 
tey mas,” Lucy a bisa su esposo. 
"No ta importa mi, si e hendenan 
cu kier tuma mi yiunan lo ta pober 
of rico. No, Lucy a bisa, "tur loque 
cu mi ta desea for di mi corazon, cu 
nan ta hendenan cu compronde- 
mento, y cu sa, kico e palabra 
amor tin di nificacion. Tambe ta mi 
deseo, cu nan por stima mi yiunan 
mescos cu ta nan propio yiu nan ta. 
Bo por compronde kico mi kier 
meen cu esey?" Lucy a puntra su 
esposo. "Tende, mi amor, mi no tin 
miedo pa muri. E pensamento cu 
mi ta bai muri, no ta trece ningun 
spanto den mi bida. Pero no 
lubida," Lucy a sigui bisa cu'n voz 
calma, "pero mi tin diez yiu y mi ta 
haya cu ta algo tristo, si nan mester 
bai den un weeshuis. Mi 
pensamento awor mas grandi 
actualmente ta riba mi yiu homber 
chiquito di cinco luna, Stephen. 
Tambe mi ta pensando hopi mes 


Frank kende ta sufriendo di epilepsia 


riba Frank. Ta awor e tin seis aña y 
e pober yiu stima ey ta sufriendo di 
epilepsis. Mi amor, bo ta kere, cu 
por tin un hende den e mundo aki, 
cu lo bai tume como yiu?" 

Despues cu e yiu muher mayor di 
dieztres aña, Joanne y Pauline di 
diezdos aña e anochi ey a termina 
di haci cuminda, Lucy a yama tur 
su yiunan y tambe su casa hunto, 
y cu tur su calma e la contanan, cu 
e tin mas o menos solamente un 
aña di bida ainda, y kico su 
pensamento ta pa un y tur cu tanto 
e ta stima. "Unda cu ta," e la bisa, 
"mester tin hende bon ta bibando 
riba e mundo aki, cu talvez kier 
tuma boso den nan hogar. Ademas, 
un di e deseonan grandi di mi 
corazon ta, pa bosonan keda 
semper den contacto cu otro. Lo 
mi resa na "Dios", cu "E" por yuda 
nos cu locual mi tin den 
pensamento, prome cu mi muri. 
Despues Lucy a bai combersa riba 
su idea cu e pastor Samuel Pike. 
Pero su combersacion di un of otro 



E PROME F.M. STEREO 
NA ARURA 
Y 

ANTILLAS HULANDES 

manera a aserca un redactor di un 
corant. E storia completo di Lucy 
Fray a sali publica den e corant ey. 
Pero e storia ey no a keda te eynan, 
pero e la bin haya su publicacion 
den tur e otro corantnan. Y no a 
pasa dos dia, cu ya un cantidad di 
telegram y cartanan a haya nan 
destino pa famia Fray, mientras 
tanto cu den un periodo di tres 
siman, mas cu cinco mil persona, 
a bishita e cas di Lucy pa por a 
mira e muchanan. Un persona cu 
tambe a lesa e articulo ey di Lucy 
tabata Norman Chapman, director 
di un banco. Como cu e pareha aki 
no por yega na haya yiu, nan 
tabata tin e deseo pa adopta un di 
e yiu hombeman of un di e mucha 
muhernan. 

Akinan Norman Chapman e di- 
rector di banco mes lo ta na palabra: 
"Mi por a ripara con grandi su 
preocupacion tabata ta pa su 
yiunan. Cu su corazon di un mama, 
e tabata kier sa exactamente kende 
enverdad bo persona ta. Lucy a 
lanza mi asina hopi pregunta, cu 
mi a haya e sentimento, mescos cu 
mi tabata ser confesa pa un polis. 
Lucy tabata puntra mi: "Bo ta un 
bebedor? Bo sa bai misa? Bo a 
yega di encontra bo mes den 
problema cu polis? Bo por tin un 
papel cu bo di bon conducta? 
Pakico bo ta desea un di mi yiunan? 
Talvez pasobra bo tin duele di mi 
of cu e muchanan? Of bo ta desea 
un di mi yiunan, pa bo por prueba 
e amor di tata cu tur bo atencion, 
manera si encaso ta bo propio yiu 
e ta? 

Algun di su yiunan a haya su 
permiso pa bai cu'n hende cu kier 
a tuma nan pa dos siman. Despues 
cu un di e muchanan regresa su 
cas atrobe, e mama tabata lanza su 
yiunan tur clase di pregunta, 
tocante e famia na unda e la bai 
keda. Tambe Lucy tabata permiti 
su yiunan pa tuma parti den e 

combersacion pa un decision bon 
ser tuma. Na momento cu Lucy 
tuma un decision, e yiunan cu a 
haya un hende pa adoptanan, por 
a bai, pero si, ningun di nan no 
tabata mag di bisa e palabra, ayo. 
Lucy a logra di encontra bon 
famianan pa su yiunan. Docter 
Chapman tocante esey por a conta 
entre otro: "Mi por bisa cu’n 
corazon satisfecho, cu Lucy a 
logra encontra bon famianan pa su 
yiunan. Dos dia despues cu ami 
hunto cu mi señora a bai bishita 
Lucy, nos a ricibi su permiso pa 
por a bai cu su yiu chiquito, War- 
ren, kende a caba di cumpli su di 
tres aña. Riba e dia ey, Lucy Fray, 
no por a biba pensa, cu e 
diadomingo ey, cu nos tabata na 
su cas, pa busca Warren, cu esey 
tabata su ultimo siman cu e lo 
tabata na bida. E cas riba e 
diadomingo ey, tabata bashi-bashi 
sin e muchanan, como cu e 
gritamentonan di costumber di e 
muchanan no tabata resona mas 
den su cas. Tur e muchanan a 
bandona su cas caba. Solamente 
Frank di seis aña di edad, kende ta 
sufriendo di epilepsis tabata 
hungando su so den un huki. No 
tabata parce na nada cu tin un 
hende cu kier a tuma e mucha ey 
como nan yiu. Talvez pasobra e 
tabata malo? Lucy Fray a bisa, mi 
señora y ami un palabra, cu a 
resona penoso den nos oido: "Mi 
no sa cuanto tempo mas di bida mi 
tin, pero si mi por bisa, cu mi ta 
sinti mi sumamente feliz, como cu 
mi yiunan a logra encontra bon 
famia mes pa percura pa nan. 
Solamente mi yiu, Frank di seis 
aña, so ainda a keda den cas, pero 
mi no por conta e hendenan 
mentira tampoco, cu e ta 
perfectamente di salud. Pasobra 
kico nan lo pensa despues cu mi 
no tey mas, cu Frank a resulta un 
estorbo grandi pa nan, pa motibo 
di su enfermedad?" 

Lucy Fray 


"Nos a tuma despedida y a bai 
cas," Norman Chapman a conta, 
"pero diripiente tambe ta manera 
tur mi alegrianan a bandona mi, y 
mi no tabata tin deseo den nada 
mas. Mi apetit pa come a kita 
completo, y cu mi señora tambe 
esey a pasa mescos. Mi señora 
tabata dunando Warren su cuminda 
den e sala na unda mi tambe tabata 
presente. Pero ningun di nos dos 
no tabata haci intercambio di 
palaba cu otro. Asina a pasa basta 
rato, te na momento cu mi señora 
a cuminza dirigi palabra den mi 
direccion. 

"Norman, pero ta kico a pasa cu bo 
ta asina keto awe? Mi no ta 
costumbra cu esey di bo. Of talvez 
sigur bo pensamento ta dirigi riba 
Frank? Norman bisa e berdad, lo 
bo kier adopta Frank tambe como 
nos yiu?" 

Norman pa un momento a keda 
mira su señora directo den su cara 
y despues a knik cu su cabez. "Si 
mi amor, mi lo kier Frank den cas 
como mi yiu, pero mi no kier a 
pone bo na altura di esey promer, 
como cu si mi no sa con bo lo bai 
reacciona. Mi ta dispuesto pa tuma 
tur e risiconan, ademas mi lo bai 
stima e mucha ey manera ta mi 
propio yui e ta." 

Su señora a pone su man pa un rato 
dilanti su boca y despues a bisa 
cu'n voz contento: Oh Norman, si 
bo ta desea esey, mi lo acepta 
Frank den mi cas y e por conta 
completo cu mi stimacion di un 
mama, mescos cu mi tin pa su 
ruman Warren, ademas mi lo 
percura, pa e no haci falta di nada 
como nos yiu." 

"Mesora nos a aserca un famia 
kende ta nos bisiña, cu e por tabata 
asina amable, pa por a tene Warren 
mientras tanto serca su persona," 
Norman a conta. Mas liher cu nos 
tabata por, nos a bai na cas di Lucy 
Fray. Na momento cu nos a yega 
na su cas, Lucy a habri e porta pa 


nos. Na e momento ey tambe mi a 
mira algo, cu hamas den mi bida lo 
mi lubida. E yiu homber, Frank, 
kende ta sufriendo di epilepsis 
tabata bon sinta riba sofa, y na un 
banda e tabata tin un maleta 
empaketa cu tur su pañanan." 
Lucy su cara na e momento ey a 


ser cubri cu alegria y cu'n voz hopi 
calma e la bisa nos: "Mi tabata sa 
delanta, cu boso lo regresa atrobe 
pa busca Frank. E ta un tesoro 
completo manda na mundo for di 
cielo. Ta pa e motibo ey, mi a 
prepara Frank, pasobra mi sa cu 
boso lo acepta e yiu di mi aki, 


"REVISTA BOULEVARD" 

CU HONOR TA MANDA 
UN PALABRA 
DIFELICITACION 
NA TUR TATA 
CUNANGRANDIA 

como boso yiu." 

"Pero," e señora di Norman cu'n 
sorpresa a puntra, "pero, ta di con 
bo por a sa esey delanta?" "E no 
tabata di e dificil ey,” Lucy a 
contesta, "mi por a ripara esey na 
boso wowonan, ora cu Warren y 
Frank na e momento ey tabata 
hungando pafor. Mesora na e 
momento ey, mi no ta tin ningun 
duda mas, cu bosonan como un 
bon famia lo regresa pa busca 
Frank." 

Despues cu Norman y su señora 
tabata prepara pa bai nan cas 
atrobe, Lucy a duna Frank un 
sunchi largo como e ultimo 
despedida. 

Pa su mayan mainta tanto Norman 
y su señora cu'n felicidad cubri 
riba nan cara, por a mira con e dos 
rumannan aki bou di gritamento di 
contento tabata hungando cu otro 
dilanti nan cas. 

Norman a baha di voz y a bisa lo 
siguiente: "Tabata hopi laat e anochi 
ey caba, ora cu diripiente nos a 
ricibi un yamada telefonico. E voz 
cu a saluda mi persona tabata e 
pastor Samuel Pike. E la participa 
na nos, cu e la caba di bandona e 
cas di Lucy Fray, y cu e señora 
bondadosa ey a sera su wowonan, 
pa despues no habrinan mas. Lucy 
a bai sosega pa etemidad. 

Despues cu tur su diez yiunan a 
logra encontra un hogar, e la acepta 
pa e morto bati na su porta. Aunque, 
segun e docteman, cu e morto a 
bin mucho tempran ainda pa Lucy. 



MATR ASSENFA BRIEK BAROUD ARUBA N.V 

Ta felicita tur Tata 
ariba nan dia precioso 
Pasa un dia contento 
den boso hogar. 

Pabien 

Ta felicita tur Tata 

su deseo, pa tur Tata 

ariba nan dia 
tan glorioso 

E MIIHER CU TABATA 
TIN AMUR PA SPIEL 

Kate Hovarth tabata e señora bunita y feliz di Jan Hoverth kende tabata un 
negociante den biña. Kate tabata un dama bunita y orgulloso pa su belleza 
cu su curpa tabata pertenece. Y e tabata sinti su mes cu e tabata tin tur su 
razon, pa e por sinta oranan dilanti spiel pa admira su preciosidad. Su casa 
tabata adora su señora cu tur su corazon. E tabata haci tur su posibilidad 
pa por cumpli te unda cu e por cu e deseonan di su señora. 

Te cu riba un dia na Boedapest, Kate por a lesa den un corant, cu un Turco 
millonario lo bai ofrece 200.000 piaster como capital na e persona cu tin un 
coleccion consistiendo di spielnan mas bunita y extra ordinario di mundo. 
Y cu e anuncio aki tambe, e bida di Kate a logra haya un otro rumbo. 



Den e anuncio a ser menciona, cu 
e Turco aki pa medio di e aviso ey, 
tabata ofrece e premio grandi ey, 
p'asina logra anima mas hende den 
mundo completo, pa cuminza cu 
un coleccion di spiel. Un periodo 
di cinco aña a ser duna, pa cual 
despues un experto personalmente 
lo bai nombra un ganador. Esnan 
cu kier participa, mester ta 
pertenece di 2000 spiel pa nan 
nomber por ser inscribi den e 
concurso. E suma di e placa pa e 
ganador lo ta 200.000 piaster. 
Kate a bira sumamente interesa pa 
e anuncio ey, y e la dicidi pa no 
keda sin participa den e concurso 
ey. Sinembargo Kate no por a kere 
su mes si, cu por tin un persona 
den e mundo, cu enverdad lo bai 
ofrece un premio asina gordo y 
actractivo. Kate a dicidi di busca 
mas informacion pa medio di un 
carta serca e millonario. Pa su 
sorpresa, Kate a ricibi un carta 
como contestacion, cual a confirma 
e noticia ey, den cual carta a ser 
desea na su persona tur clase di 
exito. 

Kate a dicidi di no perde mas tempo 
y a cuminza cu coleccionamento 
di spiel. Kate a tuma e decision, cu 
e no lo descanza mientras cu e no 
por bin den consideracion pa por 
logra gana e premio. Pasobra sigur 
tabata ta, cu lo tabata algo grandioso 


y interesante pa e por gana e suma 
di 200.000 piaster. Pero tambe 
Kate a haya cu lo ta hopi interesante 
mes, pa e por tabata tin mas cu mil 
spiel pa por yena su cambeman. 
Como cu si e por pertenece di 
asina tanto spiel, e por tabata tin e 
oportunidad mas grandi, pa e por 
admira su belleza den e spielnan. 

Su casa no tabata tin nada contra e 
hobby di su señora, ademas su 
stimacion pa su señora tabata algo 
grandioso, pa e por bai contra e 
deseo di Kate. Pa por yega na 
asina tanto spiel, Kate a dicidi di 
viaha di ciudad pa ciudad den 
Boedapest. E tabata bishita tur e 
castillonan bieu, y tambe tur e 
pueblonan pa trata na haya mas 
tanto spiel cu tabata posible pa 
cumpra. E tabata trata na encontra 
spielnan di clase cu tabata conteni 
di valoman halto. Su casa, kende 
tabata consisti di un riqueza 
enorme, tabata yuda su señora 
cuanto cu e tabata por. Pa lunanan 
largo, Kate tabata viahando den 
Boedapest completo, pa cual e la 
logra haya 400 spiel, di cual varios 
di nan tabata hopi scars mes. Tambe 
Kate a logra haya spielnan di 
antigua cu pinturanan hopi bunita. 
E tabata tin hasta spielnan den su 
coleccion, cu lijshinan di glas y 
otronan rondona pa porcelein. 


Kate tabata tin asina tanto spiel den 
su coleccion, cu e la haya e nomber 
di, "E Dama di spiel". 

Hopi hende cu a tende tocante 
Kate, tabata viaha te di leu, pa yega 
serca su persona pa por ofrece 
spielnan di calidad pa prijsnan 
halto. Kate tabata cumpra tur e 
spielnan ey, cu'n corazon contento 
y satisfecho. Despues di un aña di 
tempo, Kate por a logra bin atras, 
cu na Boedapest no tabata tin 
ningun spiel mas di calidad y straño 
pa su coleccion. E tabata haya 
ofrecionan si, pero e no tabata haya 
cu e spielnan ey, por haci di su 
coleccion algo maravilloso. Na e 
momento ey, Kate tabata tin den su 
poder un total di 900 spiel. Kate na 
e momento ey mester por a realiza, 
cu no tabata tin ningun spiel mas di 
valor pa su coleccion. Pero Kate no 
kier a tende nada pa haci un 
terminacion cu cumpramento di 
spiel. E tabata na altura, cu e tabata 
tin cuatro aña mas di tempo, pa 
logra completa su coleccion. 
Ademas su amor pa spiel ya a 
podera completo di su corazon. 

Su casa, hasta a trata pa logra haya 
su señora di e leu ey, pa e por 
termina cu cumpramento di spiel, 
como cu e tabata gasta un capital 
enorme pa yuda su señora. 

Pero Kate tabata tin e palabranan y 

BUENA VISTA RUMSWOP 

Ta pa nos un honor di por felicita 


tur tata cu nan dia. 

Tur clase di felicidad y bendicion 



e caricianan necesario, pa e por a 
yega na haya su casa 
completamente na su pia. No a 
dura mucho, cu nan dos a sali pa 
haci un gira pafor di nan pais, pa 
trata na encontra spielnan cu tabata 
pertenece di valornan halto. Su 
casa, por ultimo mester a retira di 
su negoshi pa por a complace su 
señora. 

Nan a bandona nan cas grandi y 
luhoso y a cuminza viaha mundo 
casi completo, pa por logra 
encontra spielnan, cual su señora 
tabata haya bon pa su coleccion. 
Durante tur e viahanan cu nan a 
haci, nan a bishita tambe e pais 
Rusia, y eynan Kate por a logra 
cumpra spielnan di mas antiquada 
cu e por a encontra. Na momento 
cu e casa di Kate a haya, cu su 
señora tabata gasta mucho placa 
pa su hobby, Kate a keda roga na 
su casa, cu e no por laga su per- 
sona na caya, awor cu ya e tabata 
di e leu ey. 

Na momento cu nan a regresa 
atrobe na Boedapest, nan a bai 
biba den un villa, cu su casa a 
yega di hereda algun aña promer. 
Esey tambe tabata nan ultimo 
propiedad cu nan tabata pertenece 
hunto cu e 2500 spielnan di Kate. 
E villa en total tabata consisti di 
diez camber contando e sala tambe 
aden. Pero Kate y su casa tabata 
ocupa solamente un di e salanan, 
como cu nuebe di nan tabata yena 
cu spiel. 

Na momento cu cinco aña a pasa, 
cual tabata e limite pa e concurso, 
Kate a tuma e decision pa scirbi e 
Turco millonario un carta, den 
cual e la participa cu su coleccion 
di spiel a alcanza mas di 2500 
spiel, cual for di nan, hopi tin nan 
historia nan tras. Tambe den e 
mesun carta, Kate a haci un 
invitacion pa e Turco, pa e por ta 
asina amable pa pasa na su cas, 
p'asina e por admira su spielnan 
personalmente. Pa simannan largo 


Kate a keda spera anciosiamente 
riba un contesta, cual e no a haya 
nunca. 

Por ultimo Kate no tabata por a 
domina su pasenshi mas, y e la 
dicidi di scirbi e autoridadnan un 
carta, pa gana e informacion, cual 
por tabata e motibo, cu e Turco 
Millonario talvez no a contesta su 
carta. Algun siman despues, Kate 
a haya un carta cu un noticia, cu a 
falta poco pa esey por a logra pone 
un final na funcionamento di su 
corazon. E millonario Turco 
organisador di e concurso di e 
spielnan, a resulta cu un aña 
prome, a ser declara bancarota 
despues di a gamble, y a perde tur 
su fortunanan, pa cual motibo e 
Turco no por a acepta su derota, y 
a dicidi di a pone un fin na su bida. 
Na e momento ey tabata igual cu 
Kate su corazon a ser bora 
mortalmente cu'n spada. 

E por a yama adios pa e speranza 
cu e tabata tin, pa logra gana e 
premio gordo. Si e por a logra 
gana e suma halto ey, ainda e por 
a logra cubri aunque tabata un 
parti di e dineral, cu a ser gasta pa 
tur e spielnan. 

Pero Kate a consola su mes, cu e lo 
bai usa e spielnan pa di e forma ey, 
e por admira su propio belleza, 


cual pa su persona tabata tin mas 
nificacion cu e premio cu e por a 
logra gana. 

Su casa tabata di opinion, cu tabata 
mihor pa nan bende e spielnan, 
como cu nan tabata di gran valor, y 
cu nan lo por logra haya un suma 
grandi pa nan. Pero Kate a laga su 
casa sa, cu e tabata laga su 
preferencia bai pa e spielnan, y cu e 
tabata prefera di muri hamber pero 
no kita for di su coleccion. Kate a 
sigui cumpra mas spiel, envez di a 
pone placa un banda, pa ora cu 
necesidad bati na nan porta. 

Kate tabata percura asina bon pa su 
spielnan, cu e no tabata laga ningun 
hende miranan of saca nan potret. 
Kate tabata kier e spiel nan pa su so. 
Ningun cara di otro persona no 
tabata ser permiti, pa nan por reflaha 
den su spielnan. Ora cu su casa 
durante 1922 a fallece, e la bandona 
e mundo, sin cu e laga ningun placa 
atras pa su persona. Kate durante e 
periodo ey mas o menos tabata 
pertenece di mas o menos 2700 
spiel. No a dura mucho tempo 
despues, cu Kate a haya su mes 
obliga pa bende e villa unda cu e 
tabata bibando pa un suma miser- 
able. Su coleccionnan di spiel e la 
hibanan na un lugar di warda 
muebles. Pero esaki a resulta asina 
costoso, cu e no tabata por a paga 

pa esey. 

Kate tabata un victima sin salida. 
Por ultimo a keda un solo 
resolucion, esey tabata pa Kate 
trata na bende e spielnan. Esey a 
costa Kate un cantidad di lagrima, 
sacrificio y perdida. 

Durante e añanan cu a sigui 
despues di guera, e por a encontra 
e oportunidad pa bende algun di 
su spielnan, y su coleccion a bira 
mas menos. Spielnan cu tabata 
pertenece di historianan valioso 
tabata bai den podeman di otro pa 
sumanan barata. 

Kate tabata un muher cu ya no 
tabata conteni ningun placer mas 
den su bida, pa cual ya no tabata 
importa su persona nada, pa kita 
for di e spielnan, cu un tempo a 
hunga un parti grandi den su bida. 
Por ultimo, kate tabata bibando 
den un pension barata, y casi 
ningun hende mas no tabata logra 
pa haya su persona mira. Den e 
ultimo añanan, e tabata bende su 
spielnan cu anticuarionan, 
tiendanan cu tabata specializa den 
bendemento di glas of na cualquier 
otro hende cu tabata kier a paga 
algo pa nan. Su coleccion cual a 
costa su persona un fortuna, poco- 
poco a bai den un otro direccion. 

Por ultimo, Kate tabata tin un solo 
spiel grandi den su poder, cual 
tabata para riba su mesun pianan, 
cual spiel e la yega di cumpra na 
Rusia. E spiel ey, Kate a pone 
banda di su camber, p'asina tur dia 
e por admira su mes den e spiel ey. 
Hasta na e momento, cu e no tabata 
tin placa mas pa e por a come algo, 
ainda e la nenga pa kita for di e 
spiel ey. E la considera e spiel ey 
como un di su propiedadnan for di 
tempo di su gloria. Pero tabata e 
mesun un spiel ey cu lo bay causa 
su morto. Riba un dia, pa su mala 
suerte, e la trompica y a cai dal na 
e spiel cual a kibra na pida-pida. E 
glasnan skerpi di e spiel cual a 


spart tur caminda, a logra corta 
varios caminda den su mannan, 
cara y su garganta. Ningun hende 
no a tende, na momento cu e dama 
aki ya un muher bieu caba, tabata 
lanza su gritonan di ansha y dolor. 
Na momento cu su bisiñanan a bin 
encontra e dama bieu ey ya tabata 
demasiado laat. Kate no por a ser 
salva mas. E la muri pa e siguiente 
dia den hospital, a consecuencia di 
e cantidad di sanger cu e la perde. 
Tabata algo hopi tristo pa e destino 


fatal di e muher ey, kende un biaha 
tabata rondona pa riqueza, pa 
ultimo e mester a pasa den miseria 
y hamber, pa despues encontra su 
morto pa un di su ultimo spielnan 
for di su coleccion.E dama aki no 
tabata tin ningun hende cu a tene 
rouw pe. Pero sigur si tabata ta y 
talvez te ainda den historia, cu e 
tabata un di e muhernan, cu e 
coleccion di spiel mas grandi cu 
mundo te awe a yega di conoce. 

HUMOR PA PROTEHA 
BO SALUD 
CU LOS WOIS WOIS 

Tur Diadomingo 
5or pm - 8or pm 
Vuelo - 999 
"Oldies 99.9" 

(3 ora biahando bek den tempo) 
Piloto: JOE HERNANDEZ 
Co-piloto: Tico B. - Jimmy - Jan 

GALACTICA FM STEREO 

Tel: 830999 

TIRE REPAIR * WHEEL ALIGNMENT * 
FUEL INJECTION* BRAKES REPAIR* 

BALANCING* LIGHT ADJUSTMENT* 
DISC & DRUM REPAIR* 

STEAMING* LUBRICATION 


CALL NOW FOR 
OUR PRICE 

